b'\n_START_ARTICLE_\nClaude Bernard (fiziolog)\n_START_PARAGRAPH_\nClaude Bernard (Saint-Julien, 12. srpnja 1813. - Pariz, 10. velja\xc4\x8de, 1878.), francuski fiziolog._NEWLINE_Bio je profesor fiziologije u Colege de France te izvanredan i sistemati\xc4\x8dan eksperimentator, majstor vivisekcije na pokusnim \xc5\xbeivotinjama. Istaknuo se radovima s podru\xc4\x8dja fiziologije probave, posebno o probavnoj funkciji \xc5\xbeelu\xc4\x8danog soka, istra\xc5\xbeivao ulogu pankresnog soka pri probavi masti, dokazao utjecaj psihi\xc4\x8dih i \xc5\xbeiv\xc4\x8danih faktora na lu\xc4\x8denje probavnih sokova i metabolizam. Otkrio je glikogen, izu\xc4\x8davao kretanje \xc5\xa1e\xc4\x87era u krvi te pojavu \xc5\xa1e\xc4\x87era u mokra\xc4\x87i, funkciju autonomnog \xc5\xbeiv\xc4\x8danog sustava, djelovanje razli\xc4\x8ditih otrova, posebno kurarea. Istra\xc5\xbeivanja su ga dovela do zanimljivih op\xc4\x87enitih pogleda na fiziologiju i bit \xc5\xbeivota. Njegovo glavno djelo "Uvod u studij eksperimentalne medicine" iza\xc5\xa1lo je u 25 izdanja i prevedeno je na mnoge jezike. Bernard se smatra osniva\xc4\x8dem moderne eksperimentalne fiziologije.'